**Heikki Juhani Kujanpää** (s. 1. syyskuuta 1961 Pielavesi) on suomalainen elokuvaohjaaja, näyttelijä, ohjaaja, käsikirjoittaja ja teatterinjohtaja. Hän on perustanut helsinkiläisen Q-teatterin yhdessä Antti ja Leo Raivion kanssa.

Ura
---

Kujanpää valmistui näyttelijäksi Teatterikorkeakoulusta vuonna 1989. Hän oli näyttelijänä aktiivisena etenkin 1990- ja 2000-luvuilla, jolloin hän näytteli useita teatteri-, elokuva- ja tv-rooleja. Hän on näytellyt myös kuunnelmissa ja toimi Ylen Radioteatterin määräaikaisena ohjaaja-dramaturgina 1995–1996. 

Heikki Kujanpää on ohjannut elokuvia, tv-sarjoja ja näytelmiä. Kujanpää debytoi lyhytelokuvaohjauksella *Yösydän* (1994), joka oli hänen ja Sakari Kirjavaisen käsikirjoittama. 

Kujanpää johti Kuopion kaupunginteatteria vuosina 2001–2003. Hän on toiminut vierailevana ohjaajana Helsingin Kaupunginteatterissa, Lahden kaupunginteatterissa, Rauman kaupunginteatterissa, Turun kaupunginteatterissa ja Q-teatterissa. Vuonna 2005 hän ohjasi Q-teatterissa näytelmän *Putoavia enkeleitä*, josta valmistui vuonna 2008 myös hänen ohjaamansa samanniminen elokuva. Se kertoo Aila Meriluodon ja Lauri Viidan taiteilija-avioliitosta.

Tunnetuin Kujanpään ohjaamista lyhytelokuvista lienee *Pieni pyhiinvaellus* (2000). Elokuva voitti vuoden 2010 kotimaisen kilpailun yli 30-minuuttisten elokuvien sarjan pääpalkinnon Tampereen lyhytelokuvajuhlilla. Se sai myös sekä pääpalkinnon että yleisöäänestyksen Ranskassa Laonin kansainvälisillä elokuvajuhlilla.

Kujanpään viimeisimpiä ohjauksia ovat draamakomediasarja *Donna* ja teatterielokuva *Suomen hauskin mies*, jotka molemmat hän on kirjoittanut yhdessä Mikko Reitalan kanssa. *Donna* on palkittu muun muassa Cannesin MipCom-tapahtumassa Diversify TV Excellence Awardilla ja sarja on myyty Skandinaviaan ja Yhdysvaltoihin. *Suomen hauskin mies* on tavoitellut ensimmäisenä ei-englanninkielisenä finaaliehdokkaana arvostettua Humanitas Awardia Los Angelesissa 2019 ja valittu usean kansainvälisen elokuvafestivaalin kilpailuohjelmistoon. Wienin Independent Film Festivaalilla 2020 elokuva voitti parhaan käsikirjoituksen ja parhaan miespääosan palkinnot, Santa Fén elokuvafestivaalilla 2020 parhaan elokuvan palkinnon ja Anchorage International Film Festivalin 2019 parhaan elokuvan yleisöpalkinnon.

Vuonna 2018 Kujanpää oli käynnistämässä elokuvateatteri Cinemaorionin toimintaa Elävän kuvan keskuksen puheenjohtajana.

Filmografia
-----------

| Vuosi | Elokuva |
| --- | --- |
| 1994 | *Yösydän* (lyhytelokuva) |
| 1997 | *Jäänmurtaja* (tv-elokuva) |
| 2000 | *Pieni pyhiinvaellus* (teatterielokuva) |
| 2000 | *Löylyn Veljet* (dokumenttielokuva) |
| 2008 | *Putoavia enkeleitä* (teatterielokuva) |
| 2014 | *Taskuparkki* (lyhytelokuva) |
| 2018 | *Suomen hauskin mies* (teatterielokuva) |
| 2022 | *Urho* (dokumenttielokuva) |
| Vuosi | Televisiosarja |
| 2005 | *Agricolan kaavussa* |
| 2005 | *Lopun alku* |
| 2011 - 2012 | *Kotikatu* |
| 2013 | *Taivaan tulet* |
| 2018 | *Donna* (tv-sarja) |

Lähteet
-------

1. ↑  Harri Römpötti: 60-vuotispäivähaastattelu: Elokuvalla pääsee lähelle.  *Helsingin Sanomat*, 29.8.2021, s. C20.
2. ↑  Kuopion kaupunginteatterin historiaa Kuopion kaupunginteatteri. Viitattu 1.12.2014.
3. 1 2  Lipusta revitty tähti Koko-teatteri. Viitattu 1.12.2014.
4. ↑  Historia Q-teatteri.  Arkistoitu 7.5.2014. Viitattu 1.12.2014.
5. ↑  Heikki Kujanpää Elonetissä.
6. ↑  Heikki Kujanpää Internet Movie Databasessa. (englanniksi) Viitattu 24.10.2020.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Heikki Kujanpää |
| --- |
|  |
| Pitkät elokuvat (ohjaus) | 
* Jäänmurtaja (1997)
* Pieni pyhiinvaellus (2000)
* Putoavia enkeleitä (2008)
* Suomen hauskin mies (2018)

 |
|  |
| Dokumenttielokuvat (ohjaus) | 
* Löylyn veljet (2000)

 |
|  |
| TV-elokuvat ja -sarjat (ohjaus) | 
* Agricolan kaavussa (2000)
* Joulukuusivarkaat (2009)
* Lopun alku (2009)
* Kotikatu (2011-2012)
* Donna (2018)

 |
|  |
| Lyhytelokuvat (ohjaus) | 
* Yösydän (1993)
* Taskuparkki (2013)

 |

 |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |